recursal/SuperWikiNEXT-32B huggingface dataset:
**ریاست متحدہ سندِموجد اور نشان تجارہ دفتر** (united states patent and trademark office) امریکی وزارتِ تجارت کے زیر سرکاری ادارہ ہے جو موجدوں اور تاجروں کو سندِ حق موجد عطا کرتا ہے اور منتج اور فکری ملکیت کی شناخت کے لیے نشانِ تجارہ کا اندراج کرتا ہے۔ مختصراً اسے uspto یا pto کہتے ہیں۔

نصب العین
---------

امریکی آئین کی دفعہ 1، شق 8، نظامِ حق موجد کی قانونی اساس ہے۔ یہ بیان کرتا ہے:

"نمائندگان کے پاس طاقت ہو گی:- سائنس اور مفید فنون کے نشو و نما کو فروغ دینے کے لیے، مصنفوں اور موجدوں کو ان کی تحریروں اور دریافتوں کے بلا شرکتِ غیر ے حقوق محفوظ کرنے کی۔"
pto کا نصب العین "ریاست متحدہ میں صنعتی اور تکنیکی نشو و نما اور قومی اقتصادیات کی مظبوطی" کو فروغ دینا، بذریعہ:

* سندِ حق موجد اور نشان تجارہ سے متعلق قوانین کی منتظمی
* صدر مملکت، وزیر تجارت اور انتظامیہ کو سندِ حقِ موجد، نشانِ تجارہ اور حقوقِ نقل کے امور پر مشورہ دینا؛ اور
* فکری ملکیت کے تجارت متعلق امور پر مشورہ دینا۔

دھوکا بازی
----------

ناقدین اور مبصرین ایسی ہزاروں مثالیں پیش کرتے ہیں جہاں یہ ادارہ عام فہم فکری اور منتج پر حقوق جاری کرتا ہے تاکہ غیر ملکی افراد اور ادارے امریکی شرکہ کے خلاف تجارت میں کامیاب نہ ہو سکیں۔
فکری ملکیت پر یہ ادارہ مضحکہ خیز

خیالات پر متعدد حقوق جاری کر کے سنگین مذاق بن چکا ہے۔

حوالہ جات
---------

1. ↑  سلیش ڈاٹ، 30 دسمبر 2009ء، "Comments: 268 +- Idle: USPTO Awards LOL Patent To IBM"
دنیائے ہومیوپیتھی میں ڈاکٹر ولیم بورک کی کثیر المطالعہ تصنیف "بورک میٹریا میڈیکا "کلیدی حیثیت رکھتی ہے جس کے انگریزی میں نوایڈ یشن شائع ہو چکے ہیں اور یہ دوامیٹریامیڈ یکا میں (46) نمبر پر ہے،

alt text

علامات دوا
----------

اس دوا کا جلد پر گہر ا اثر ہے۔ اس کے زیر اثر وہاں تیز خارش اور تما م جسم پر سر سراہٹ ہوتی ہے، یہ دوا لکٹری، کاپخ یا اسی طرح کی دوسر ی چیزوں کو جو جسم میں گڑ گئی ہوں باہر نکا لنے میں مدد کر تی ہے، ہلکاﺅ اور استسقاءکیلئے پر انی دوا ہے، اس میں گوشت کو تحلیل اور مسّوں کو مٹانے کی خصو صیت ہے۔ 

### سر

آنکھ کے اوپر ہڈی کے ابھا ر میں درداسکے سا تھ ہی انتڑیوں میں گڑگڑاہٹ ہو تی ہے اور ڈکاریں آتی ہیں۔ کافی (قہوہ) پینے سے راحت ملتی ہے، پرانا سردردجو ہرروز ہو، چہر ے کے پھٹوں میں درد۔

### ہاتھ پاؤں

چھوٹے اور بڑے سبھی جوڑوں میں درد ہوتا ہے، کند ہو ں اور بازُوں میں بھی درد ہوتا ہے، ہاتھ کے انگو ٹھوں اور انگلیوں کے گو شت میں درد ہوتا ہے۔ 

### پیشاب

پیشاب کی نالی میں کم وبیش اکساہٹ جو ہم بستر ی پر راغب کرے، پیشاب کر نے پر جلن داردرد، پیشاب کی نالی کا چھید جُڑ کر بند ہو جائے، بیشاب کنی دھاروں میں تقسیم ہوکر آئے۔ پیشاب اترنے سے پہلے آلاتِ بول کو دباپڑے۔ 

### جلد

خارش، خشک دانے بالخصوص ہاتھ اور انگلیوں پر، ہتھیلیا ں خاص طور سے متاثر ہوتی ہیں، ایک ہی جگہ کئی کئی آبلے نمودار ہوتے ہیں، جوڑوں پر زخم بن جاتے ہیں۔ اور وہاں سوجن آتی ہے۔ 

### تعلقات

اناگیلس میں سپونین بھی پایا جاتاہے۔ 

### مقابلہ کریں

سیکلیمن، پر ملاب کون طاقت پہلی سے تیسری تک۔ 

**حوالہ:**

بورک میٹریا میڈیکا
کوئنزلینڈ، آسٹریلیا کا ایک برساتی جنگل
برساتی جنگلات، جنگلوں کی وہ قسم ہیں جو بہت زیادہ بارشوں سے وجود میں آتے ہیں۔ اس کی تعریف پر وہ جنگل پورے اترتے ہیں جہاں سالانہ کم از کم 1750 سے 2000 م م (68 سے 78 انچ) بارش ہوتی ہے۔ مون سون بین المدارین کے ملنے کے مقام پر ان جنگلوں کی تخلیق میں اہم کردار ادا کرتی ہے۔ 

زمین کی 40 سے 75 فیصد حیات برساتی جنگلوں میں رہتی ہے۔ اندازہ لگایا گیا ہے کہ پودوں، کیڑوں اور خورد بینی اجسام کی لاکھوں اقسام ابھی تک دریافت نہیں ہوئی۔ منطقہ حارہ کے برساتی جنگل جو "زمین کا زیور" اور "دنیا کا سب سے بڑا دواخانہ" بھی کہا جاتا ہے کیونکہ قدرتی ادویات کی بڑی تعداد یہاں سے دریافت کی جاتی ہے۔ دنیا میں آکسیجن کا 28 فیصد ان برساتی جنگلوں کی مرہون منت ہے۔

حوالہ جات
---------

1. ↑  "Rainforests.net - Variables and Math". 25 دسمبر 2018 میں اصل سے آرکائیو شدہ. اخذ شدہ بتاریخ 04 جنوری 2009.  الوسيط `|url-status=` تم تجاهله (معاونت)
2. ↑  "Rainforests at Animal Center". Animalcorner.co.uk. 2004-01-01. 25 دسمبر 2018 میں اصل سے آرکائیو شدہ. اخذ شدہ بتاریخ 26 اگست 2012.  الوسيط `|url-status=` تم تجاهله (معاونت)

|  |  |
| --- | --- |
|  | ویکی ذخائر پر **برساتی جنگل** سے متعلق سمعی و بصری مواد ملاحظہ کریں۔ |
**انایا شربسول** غیر موجود کی خاتون کرکٹ کھلاڑی ہیں۔ انایا شربسول 7 دسمبر 1991 کو سمرسٹ، انگلینڈ میں پیدا ہوئیں۔ انھوں نے ٹیسٹ کرکٹ اور ون ڈے کرکٹ کھیلی ہے۔وہ دائیں ہاتھ سے بلے بازی کرتی ہیں اور میڈیم تیز گیند باز ہیں۔ انھوں نے بین الاقوامی سطح پر 78 ون ڈے میچ اور 6 ٹیسٹ میچ کھیلے۔

کرکٹ کیریئر
-----------

### ون ڈے کیریئر

انایا شربسول نے پہلا بین الاقوامی ون ڈے میچ غیر موجود کے خلاف سن 2008 میں کھیلا۔انھوں نے 11.55 کی اوسط سے کل 104 رنز بنائے جس میں سب سے زیادہ 29 کا اسکور بھی شامل ہے۔ وہ0 نصف سنچری کرنے میں کامیاب رہیں۔ انھوں نے کل 1574 گیندیں پھینکیں اور 102 وکٹیں حاصل کیں۔ ان کی باؤلنگ کی اوسط15.29رہی جس میں 2021-11-05 00:00:00 پانچ وکٹیں بھی شامل ہیں۔انایا شربسول 20 کیچ پکڑنے میں کامیاب رہیں۔

انھوں نے چھوٹی عمر میں مقامی کرکٹ کا آغاز کر دیا تھا، اس کے بعد وہ مختلف کلبوں کی طرف سے کھیلتی رہیں اور فرسٹ کلاس کرکٹ بھی کھیلی۔

### ٹیسٹ کیریئر

انایا شربسول نے پہلا بین الاقوامی ٹیسٹ میچ آسٹریلیا کے خلاف سن 2013 میں کھیلا۔انھوں نے کل 62 رنز بنائے جس میں سب سے زیادہ 20 کا اسکور بھی شامل ہے۔

حوالہ جات
---------

1. ↑  "انایا شربسول". *cricinfo*. 27 مارچ 2021.  تحقق من التاريخ في: `|date=` (معاونت)
**اہل حق** یا **یارسانیت** مغربی ایران کا ایک مذہبی گروہ ہے۔ بعض لوگوں کا خیال ہے کہ یہ اہل تشیع کا ایک فرقہ ہے۔ لیکن دراصل اس کی بنیاد کچھ تصوف، کچھ شیعیت اور کچھ زرتشتی عقائد پر مبنی ہے۔ یہ لوگ تناسخ کے اور خدا کے انسانی جسم میں حلول کرنے کے قائل ہیں۔ شیعوں کے بارہ اماموں کو مانتے اور نصیریوں کی طرح علی کی پرستش کرتے ہیں۔ ان کے نزدیک پیر کا مرتبہ بہت بلند ہے اور بغیر اس کی امداد کے نجات پانا ناممکن ہے۔ یہ لوگ انفرادی عبادت کے قائل نہیں۔ سب ایک جگہ جمع ہو کر ذکر کرتے یا کلام پاک کی تلاوت کرتے ہیں۔ حال و قال کی مجلس میں ساز بجائے جاتے ہیں۔ روزہ صرف تین دن رکھتے ہیں۔ ان کے بارہ فرقے ہیں جن میں آتش بیگی زیادہ مشہور ہیں۔

اہل حق ہمدان، تہران، فارس، مازندران اور خوزستان میں پائے جاتے ہیں۔ عراق میں کردی، ترکمان اور موصل کے بعض باشندے بھی اہل حق ہیں۔ مگر ان کا اصل مقام مغربی ایران میں لرستان، کردستان اور آذربائیجان ہے۔ اہل حق کی صحیح تاریخ بتانی مشکل ہے۔ اتنا معلوم ہے کہ خان اتاش ساتواں پیشوا مراغ کے ایک گاؤں میں اٹھارویں صدعی عیسوی کی ابتدا میں پیدا ہوا۔ اس کے مرنے کے بعد عبد العظیم مرزا اس کا جانشین ہوا۔ وہ 1917ء میں مرا۔ اس کے بعد اس کا بیٹا محمد حسن مرزا جانشین ہوا۔ یہ یقینی امر ہے کہ ترکمان قبائل میں اہل حق کے عقائد کی اشاعت سلطان قراقونو کے عہد سے پہلے پائی جاتی ہے۔ جسے اس کے پیروکار سلطان العارفین کہتے تھے۔ وہ ترکمان جو مکو میں رہتے تھے۔ اہل حق کہلاتے تھے۔

حوالہ جات
---------

1. ↑  "Yarsan population". 09 اگست 2018 میں اصل سے آرکائیو شدہ. اخذ شدہ بتاریخ 08 اپریل 2019.  الوسيط `|url-status=` تم تجاهله (معاونت)
**سخن دان فارس** ان لیکچروں کا مجموعہ ہے جو مولانا محمد حسین آزاد نے اردو، فارسی اور سنسکرت کے حوالے سے زبان کی بناوٹ اور ترقی کے بارے میں ٹریننگ کالج لاہور میں دیے۔

ترتیب و تدوین
-------------

**سخن دان فارس** میں لسانیات کا تقابلی جائزہ ادب کا سرمائہ حیات ہے۔ ہند ایرانی تقابلی لسانیات پر بحث کرنے سے پہلے آزاد لغات اور زبانوں کی فلسفیانہ تحقیقات کے اصول بیان کیے ہیں اور اس علم کے بارے میں قدیم یونانی نظریے پر اپنے خیالات کی روشنی میں بحث کی ہے۔

خصوصیات
-------

یہ علمی و ادبی لیکچر آج بھی اردو کے ماخذ شمار کیے جاتے ہیں۔ آزاد کی زبان دانی اور ان کے تجزیے کا بہترین نتیجہ اس میں پیش کیا گیا ہے۔ آزاد نے ان لیکچروں میں فارسی نظم اور فارسی نثر میں اردو کے پیوند کے بارے میں ایسی رائے پیش کی ہے جو آج بھی زبان کے طالب علم کے لیے مشعل راہ کی حیثیت رکھتی ہے۔  

آزاد نے اس کتاب میں جو مثالیں پیش کی ہیں ان کا تعلق ایسے تمام صوتی رجحانات سے ہے جو اردو زبان میں داخل ہوئے۔  

ایک طرح سے آزاد نے اس کتاب میں زبان کے ارتقا کا جدید ترین نظریہ پیش کیا ہے جو آج کسی محقق کے انتظار میں ہے۔

اشاعت
-----

1872ء میں اس کا پہلا حصہ شائع ہوا اور 1887ء میں اس کا دوسرا حصہ شائع ہوا۔

حوالہ جات
---------

1. ↑  محمد حسین آزاد:حیات،شخصیت،فن از آغا سلمان باقر، طبع سنگ میل پبلیکیشنز،چوک اردو بازار لاہور ص139-140
الطاف صفدر اردو اور سرائیکی زبان کے شاعر تھے ۔ آپ کا تعلق ڈیرہ اسماعیل خان (خیبر پختون خواہ) پاکستان سے تھا۔آپ اردو زبان کے معروف شاعر پروفیسر شہاب صفدر کے والد تھے۔

حالات زندگی
-----------

الطاف صفدر یکم جون 1944 کو ڈیرہ اسماعیل خان (خیبر پختون خواہ) میں پیدا ہوئے ۔ ابتدائی تعلیم بھکر صوبہ پنجاب سے حاصل کی جبکہ میٹرک اسلامیہ ہائی اسکول ڈیرہ اسمعیل خان سے کیا۔ پہلے بطور جے وی استاد اور بعد ازاں ایس وی ٹیچر کی حیثیت سے درس و تدریس سے وابستہ رہے۔ پچیس سال محکمہ تعلیم میں گزارنے کے بعد 1991 میں بوجوہ قبل از وقت ریٹائرمنٹ لے لی ۔ ریٹائرمنٹ کے بعد کچھ عرصہ نادک سائنس اسکول اور قرطبہ کالج ڈیرہ اسمعیل خان میں پڑھاتے رہے ۔

شعری سفر
--------

1970 کے آس پاس شعر گوئی کا آغاز کیا۔اردو اور سرائیکی زبان میں شعر کہتے رہے۔ معروف شاعر غلام محمد قاصر کے قریبی دوستوں میں سے تھے ۔ اردو / سرائیکی کلام پر مشتمل آپ کا مجموعہ "اداسی کے رنگ "آپ کی وفات کے بعد شائع ہوا۔

وفات
----

15 ستمبر 2007 کو ڈیرہ اسمعیل خان میں ہیپا ٹائٹس سی کے باعث آپ کی وفات ہوئی۔آپ کی تدفین ڈیرہ اسمعیل خان کے قبرستان میں ہوئی۔

مزید دیکھیے
-----------

* سرائیکی زبان کے شعرا کی فہرست

حوالہ جات
---------

1. ↑  گل بداماں از محمد علی بخاری
2. ↑  معلومات از شہاب صفدر
**استنبول–تہران–اسلام آباد ریلوے** ، اسلام آباد ، پاکستان اور استنبول ، ترکی کے درمیان براستہ تہران ، ایرانایک بین الاقوامی مال بردار ٹرین سروس ہے۔ اس ٹرین سروس کو 14 اگست 2009 ءکو آزمائشی بنیادوں پر شروع کیا گیا تھا۔ یہ اقتصادی تعاون تنظیم کا ایک اہم منصوبہ ہے۔ 

یہ ٹرین 15 دنوں میں 6,500 کلومیٹر یا 4,040 میل کا فاصلہ طے کر کے اسلام آباد، تہران اور استنبول کو ملاتی ہے۔ ایران ریلوے ، اسٹینڈرڈ گیج اور پاکستان ریلوے کے درمیان بریک آف گیج ہے۔ اسٹینڈرڈ گیج سے براڈ گیج تک کنٹینرز کی ترسیل کے لیے زاہدان میں ایک کنٹینر ٹرمینل کی تجویز ہے۔ اس روٹ پر ایک مسافر ٹرین سروس بھی زیر غور ہے۔ منصوبے میں سب سے بڑی رکاوٹ پاکستان میں کوئٹہ اور تفتان کے درمیان ریلوے کا ناقص انفراسٹرکچر ہے۔ 

اکنامک کوآپریشن آرگنائزیشن (ای سی او) کے مشترکہ اجلاس کے 10ویں ایڈیشن کے استنبول میں ترکی، ایران اور پاکستان کی قومی ریلوے نے باہمی طور پر ایک ملاقات کے بعد باقاعدہ آپریشن دوبارہ شروع کرنے پر اتفاق کیا ہے، ترکی کے وزیر ٹرانسپورٹ عادل کریس میلو اوغلو نے ریلوے ٹرائیڈ کے لیے تمام ضروریات سے آگاہ کیا ہے۔توقع ہے کہ ٹرین 2021ء میں دوبارہ کام شروع کر دے گی اس ٹرین سروس کو 2011ء میں روک دیا گیا تھا۔ 

21 دسمبر 2021ء کو اسلام آباد سے روانہ ہونے والی ٹرین کے ساتھ دوبارہ شروع کیا گیا تھا ٹرین 14 دن بعد 4 جنوری کو 150 ٹن گلابی نمک کے ساتھ انقرہ پہنچی۔ یہ ٹرین سروس 2023ء میں دوبارہ شروع ہو گی۔

حوالہ جات
---------

1. ↑  Pakistan-Turkey rail trial starts, Published in BBC NEWS. Retrieved on 11 July 2012
2. ↑  Passenger train between Islamabad-Istanbul via Tehran on cards, Published in Pakistan Times. Retrieved on 11 July 2012
3. ↑  Hasnain، Khalid (2022-01-04). "First Islamabad-Istanbul train reaches Turkey". *DAWN.COM* (بزبان انگریزی). اخذ شدہ بتاریخ 15 جنوری 2022.
بنیادی طور سے سافٹ ویئر (Soft ware) کی اقسام کی درجہ بندی اس کے کام سے کی جاتی ہے۔ اس حوالے سے اس کی دو اہم اقسام ہیں۔ پہلی قسم کو سسٹم سافٹ ویئر یعنی نظامی سافٹ ویئر کہتے ہیں۔ دوسرے کو application کیشن سافٹ وئیر یعنی استعمالی سافٹ ویئر کہتے ہیں۔ انتظامی سافٹ ویئر کا کام شمارندے کے بنیادی افعال کو سر انجام دینا ہے۔ مثال کے طور پر جب ہم کمپیوٹر کو چلانا شروع کرتے ہیں تو اس کمپیوٹر کی بے جان حالت سے اس کی کام کے لیے تیاری تک کے سارے مراحل یہی قسم سر انجام دیتی ہے۔ اس کے علاوہ مختلف پرزوں (آلات) سے رابطہ کرنا، ان سے کام لینا بھی اسی کی ذمہ داری ہے۔ اس کی مزید دو اہم اقسام ہیں۔ پہلی قسم operating system یعنی نظامی عامل اور دوسری قسم ڈیوائس ڈرائیور یعنی آلی محرک ہے۔ نظامی عامل کا کام کمپیوٹر کے پرزوں کو ایک مصنوعی مشین بنا کر دکھانا ہے جسے ہر شخص باآسانی سے استعمال کر سکے۔ آلی محرک عام طور سے بیرونی پرزوں کو کمپیوٹر سے جوڑ کر قابل استعمال بناتا ہے۔ جب کہ استعمالی سافٹ ویئر کا کام وہ سارے کام سر انجام دینا ہے جو پہلی قسم کے کاموں کے علاوہ ہیں۔ مثال کے طور پر ویب کا استعمال، گانے سننا، کھیل کھیلنا، برقی میل، دفاتر کے کام، حسابی کام کرنا وغیرہ۔ اس کی کام کی نوعیت کے مطابق بے شمار اقسام ہیں۔ جیسے ویب کی قسم، گانوں کی قسم(ملٹی میڈیا)، رابطے کی قسم، حسابی کام کی قسم وغیرہ۔ غرض ہر کام کی اپنی قسم ہے۔ 
اس کے علاوہ سافٹ ویئر کی ایک اور قسم پروگرامنگ لینگوئج یعنی زبان برائے تیارئ سافٹ ویئر کہلاتی ہے۔ اس کا کام مندرجہ بالا دونوں اقسام کو تیار کرنا ہے۔
|  |
| --- |
| **بربط** |
| مجمع النجوم بربط بڑی تصویر کے لیے کلک کریں |
|   |
| **عربی نام:** | **القيثارة**  |
| **انگریزی نام:** | Lyra |
| **خاندان:** | جاثی |
| **آسمان میں مقام:** | آسمانِ شمال چہارم |
| **رقبہ:** | 286.476 ۔ (52 واں) |
| **فی صد رقبہ :** | آسمان کا 0.69 فی صد |
| **مطلع مستقیم:** | 18 گھنٹے 51.17 منٹ |
| **میل:** | 36 ڈگری 41.36 منٹ شمال |
| **سیاروں والے ستارے :** |    4 |
| **چمکدار ستارے:** |    1 |
| **قریبی مجمع النجوم:** | اژدہا،جاثی،لومڑی،مرغ |
|   |

  


**بربط** (عربی: **القيثارة**  - انگریزی: Lyra) ایک مجمع النجوم کا نام ہے۔ اس کو خاندان مجمع النجوم جاثی میں شامل کیا جاتا ہے۔

بنیادی خصوصیات
--------------

اس کا مشاہدہ آسمانِ شمال چہارم میں کیا جا سکتا ہے۔ اس مجمع النجوم کا رقبہ 286.476 مربع ڈگری ہے۔ جو کل آسمان کا 0.69 فی صد بنتا ہے۔ مطلع مستقیم 18 گھنٹے 51.17 منٹ ہے۔ اور میل 36 ڈگری 41.36 منٹ شمال ہے۔ اس مجمع النجوم میں ایسے ستاروں کی تعداد ،جن کے ایک یا زیادہ سیارے دریافت کیے جاچکے ہیں، 4 ہے۔ چمکدار اور نمایاں نظر آنے والے ستاروں کی تعداد 1 ہے۔

قریبی مجمع النجوم
-----------------

اس کے اردگرد اژدہا،جاثی،لومڑی اور مرغ واقع ہیں۔

متعلقہ مضامین
-------------

* فہرست مجمع النجوم
* خاندان مجمع النجوم

|  |  |
| --- | --- |
|  | ویکی ذخائر پر **بربط (مجمع النجوم)** سے متعلق سمعی و بصری مواد ملاحظہ کریں۔ |
البزازی 827ھ حنفی فقیہ اور اصولی ہیں فروع میں فرید العصر،منقول و معقول میں وحید الدہر،جامع علوم مختلفہ تھے۔

نام
---

محمد بن محمد بن شہاب بن یوسف الکردری البریقینی امام حافظ الدین الخوارزمی الحنفی المعروف البزازی

تعلیم و تربیت
-------------

اپنے والد سے علم حاصل کیا علم میں بہت معروف ہوئےتیمور لنگ کے خلاف کفر کا فتویٰ دیتے تھے

آپ شہر سرائے میں رہا کرتے تھے جو قریب نہر آئل کے واقع ہے پھر یہاں سے کوچ کر کے شہر قدیم میں پہنچے جو باہر ترغان کے نہر مذکور کے کنارہ پر واقع ہے اور وہاں کئی برس رہے اور وہاں کے ائمۂ اعلام سے مناظرے کیے اور فقہا کو درس دیا پھر اپنے شہر کو واپس آئے پھر روم کے شہروں کی طرف تشریف لے گئے اور وہاں شمس الدین فنازری سے مباحثے کیے۔

تصنیفات
-------

* الجامع الوجیز المشہور فتاوی بزازیہ۔ کتاب وجیز کی وجہ سے صاحب فتاویٰ بزازیہکہا جاتا ہے اور اس کتاب اجارہ کے آخر میں لکھا کہ یہ یکم ربیع الاول 806ھ کو تھوڑی رات گئے ختم ہوئی
* شرح مختصر القدوری
* مناقب امام ابو حنیفہ میں تصنیف کی جو عمدہ مطالب پر مشتمل اور نہایت مفید ہے
* مناسک الحج
* آداب القضاء

وفات
----

آپ کی اواسط ماہِ رمضان 827ھ میں وفات ہوئی۔

حوالہ جات
---------

1. ↑  هدية العارفين اسماء المؤلفين وآثار المصنفين مؤلف: إسماعيل البابانی البغدادی
2. ↑  موسوعہ فقہیہ ،جلد5 صفحہ 483، وزارت اوقاف کویت، اسلامک فقہ اکیڈمی انڈیا
**ساؤتھ پورٹ** آسٹریلیا کے کوئنز لینڈ کے شہر گولڈ کوسٹ کا ایک ساحلی مضافاتی علاقہ ہے۔ 2016ء کی مردم شماری میں، ساؤتھ پورٹ کی مجموعی آبادی 31,908 افراد پر مشتمل تھی۔اس میں گولڈ کوسٹ کا مرکزی کاروباری ضلع ہے ۔ساؤتھ پورٹ جنوب مشرق میں دریائے نیرنگ (27°58′32″S 153°25′21″E﻿ / ﻿27.9756°S 153.4225°E﻿ / -27.9756; 153.4225 )، جہاں یہ براڈ واٹر میں بہتا ہے، مورٹن بے کے سب سے جنوبی سرے پر، جو اس کے بعد مضافاتی علاقے کو شمال مشرق کی طرف باندھتا ہے۔ کنگ ریچ ایک پہنچ ہے (27°59′06″S 153°25′03″E﻿ / ﻿27.985°S 153.4175°E﻿ / -27.985; 153.4175 دریائے نیرنگ کا اس کا نام جیریمی کنگ (پیدائش:3 مارچ 1935ء |وفات:13 اکتوبر 2010ء) کے اعزاز میں ان کی کوچنگ، شمولیت اور ساوتھ پورٹ ڈسٹرکٹ کے اندر روئنگ کے کھیل میں لگن کے لیے رکھا گیا تھا۔ وہ 50 سال سے زیادہ عرصے سے روئنگ سے منسلک تھے۔ یہ 28 نومبر 2014 ءکو گزٹڈ ہوا تھا۔ رے نیولین چینل ایک چینل ہے (27°57′20″S 153°25′04″E﻿ / ﻿27.9555°S 153.4177°E﻿ / -27.9555; 153.4177 براڈ واٹر میں یہ براڈ واٹر سے مین بیچ کے درمیان مشرق سے مغرب تک کا ایک چینل ہے جو دو بڑے سینڈ بینکوں سے گریز کرتا ہے۔ ریمنڈ پال (رے) نیولین ساؤتھ پورٹ کا رہائشی اور آسٹریلوی رضاکار کوسٹ گارڈ ایسوسی ایشن میں کمانڈر تھا۔ ان کا انتقال 18 اکتوبر 1997ء کو ہوا، یہ 11 جنوری 2002 کو گزٹ میں شائع ہوا۔ مسگریو ہل ایک پڑوس ہے (27°57′38″S 153°23′59″E﻿ / ﻿27.9605°S 153.3997°E﻿ / -27.9605; 153.3997 ) مغربی ساؤتھ پورٹ میں۔ یہ 13 نومبر 1982ء کو گزٹڈ ہوا تھا۔

### تاریخ

اصل میں **نیرنگ کریک ہیڈز** کے نام سے جانا جاتا ہے، اس کا نام ساؤتھ پورٹ رکھا گیا کیونکہ یہ کوئنز لینڈ کی کالونی کی سب سے جنوبی بندرگاہ تھی۔ 1874ء میں پہلی بار ایک بستی کا سروے کیا گیا اور اگلے سال ساؤتھ پورٹ کا نام طے ہوا۔ ساؤتھ پورٹ کبھی ٹمبر ملوں کی جگہ تھی۔ لاگ ان کو برسبین بھیجنے کے لیے ایک بندرگاہ قائم کی گئی تھی۔ لکڑی کی کٹائی نے علاقے کو آباد کرنے کے لیے کھول دیا۔ ابتدائی دیہی صنعتوں میں چینی اگانا اور مویشیوں کو چرانا شامل تھا۔ساؤتھ پورٹ پروویژنل اسکول 17 فروری 1880ء کو کھولا گیا۔ 1 جولائی 1882ء کو یہ ساؤتھ پورٹ اسٹیٹ اسکول بن گیا۔ 

 اجتماعی چرچ، 1910ء
1879ء میں پہلی اجتماعی خدمات ساؤتھ پورٹ میں جے سی لیتھر کے گھر میں منعقد کی گئیں جو ریورنڈ جے وائٹنگ نے کروائی جنہوں نے لوگن اور البرٹ دریائے اضلاع میں خدمت کی۔ کوئین اسٹریٹ میں زمین خریدی گئی اور 9 اکتوبر 1880ء کو وہاں ایک اجتماعی چرچ کھولا گیا یہ ماہانہ اجتماعی خدمات کے لیے استعمال ہوتا تھا لیکن دوسرے فرقوں کے استعمال کے لیے بھی دستیاب تھا۔ پہلے وزیر، ریورنڈ اے آر بیلی کو 1883ء میں مقرر کیا گیا تھا۔ باؤر اسٹریٹ میں ایک مانس بنایا گیا تھا۔ جے بی ایونز 1885ء کے آخر سے وزیر تھے، ان کی جگہ 1887ء میں جے جی کریب نے لی۔ 1888ء میں وائٹ اسٹریٹ میں ایک نیا اجتماعی چرچ تعمیر کیا گیا تھا جس کی لاگت £530 تھی اور اس کی بنیاد برسبین میں ملٹن کانگریگیشنل چرچ کے لیے تیار کردہ ڈیزائن پر تھی۔ 1899ء میں، مانسے کو وائٹ سٹریٹ چرچ کے پیچھے منتقل کر دیا گیا۔

حوالہ جات
---------
**سلکھشنا نیک** ہندوستان کی خاتون کرکٹ کھلاڑی ہیں ۔ سلکھشنا نیک ممبئی، ہندوستان میں 10 نومبر 1978 کو پیدا ہوئیں۔ انھوں نے ون ڈے کرکٹ کے ساتھ ساتھ ٹی ٹوئنٹی کرکٹ بھی کھیلی ہے، اس کے علاوہ دو ٹیسٹ میچ بھی کھیل چکی ہیں۔وہ دائیں ہاتھ سے بلے بازی کرتی ہیں اور منجھی ہوئی وکٹ کیپر ہیں۔ انھوں نے بین الاقوامی سطح پر مجموعی طور پر31 ٹی ٹوئنٹی اور 46 ون ڈے میچ کھیلے۔

کرکٹ کیریئر
-----------

### ون ڈے کیریئر

سلکھشنا نیک نے پہلا بین الاقوامی ون ڈے میچ انگلینڈ کے خلاف سن 2002 میں کھیلا۔ انھوں نے 15.51 کی اوسط سے کل 574 رنز بنائے جس میں سب سے زیادہ \*79کا اسکور بھی شامل ہے۔ وہ2 نصف سنچری کرنے میں کامیاب رہیں۔سلکھشنا نیک نے وکٹوں کے پیچھے 28 کیچ پکڑے اور 32 کھلاڑیوں کو اسٹمپ آؤٹ کیا۔انھوں نے چھوٹی عمر میں مقامی کرکٹ کا آغاز کر دیا تھا، اس کے بعد وہ مختلف کلبوں کی طرف سے کھیلتی رہیں اور فرسٹ کلاس کرکٹ بھی کھیلی۔

### ٹی ٹونٹی کیریئر

سلکھشنا نیک نے پہلا بین الاقوامی T20 میچ انگلینڈ کے خلاف سن - میں کھیلا۔ انھوں نے کل 384 رنز بنائے جس میں سب سے زیادہ 59 کا اسکور بھی شامل ہے۔ ٹی ٹوئنٹی میں 10 کیچ پکڑے ہیں اور 21 کھلاڑیوں کو اسٹمپ کیا ہے۔

حوالہ جات
---------

1. ↑  "سلکھشنا نیک". *cricinfo*. 27 مارچ 2021.  تحقق من التاريخ في: `|date=` (معاونت)
2. ↑  "ہندوستانی خواتین کرکٹ کھلاڑی". *کرک انفو*. 25 مارچ 2021.  تحقق من التاريخ في: `|date=` (معاونت)
**اہوم فوج** میں گھڑسوار ، انفنٹری ، نیز بحری اکائیوں پر مشتمل تھا جس نے اہوم سلطنت کی پائیک سسٹم ملیشیا (1228 - 1824) پر مبنی تھا۔ ریاست کے پاس 18 ویں صدی کے آخر اور انیسویں صدی کے اوائل تک پیشہ ور فوجیوں کے فوجی دستے موجود نہیں تھے ، جب پورنند بورہائین نے موموریہ کی بغاوت پر قابو پانے میں کیپٹن تھامس ویلش کی افواج کی تاثیر کو مدنظر رکھتے ہوئے ایک کو اٹھایا تھا۔

جائزہ
-----

سب سے اہم اھومی فوج کے مختلف تنازعات تھے جو مغرب کے خلاف تھے ، بنگال سلطان اور مغل سلطنت سے۔ اور جنوب کے خلاف کونبنگ خاندان (برما) سے۔ اس کی فتوحات تربت (1532) ، سرائے گھاٹ (1671) کی جنگ میں مغل سلطنت اور آسخولی کی آخری جنگ (1682) زیرقیادت قوتوں کے خلاف فیصلہ کن فتوحات تھیں ، جنھوں نے آسام سے مغل فوجوں کو بھگدیا۔ اس کی بڑی ناکامییں چِلر (1653) کی فوج ، میر جملہ دوم (1662) کی زیرقیادت فوج اور بالآخر آسام پر برمی حملہ (1817 ، 1819 ، 1821) کے خلاف تھیں۔ اگرچہ اہوم ریاست مغرب سے تمام یلغاروں کا مقابلہ کر سکتی ہے ، لیکن یہ جنوب کی طرف سے ایک ہی سنگین چیلنج کا سامنا کرنا پڑا اور اسے تباہ کر دیا گیا۔

تنظیم
-----

اہوم فوج اپنے پائیک نظام پر مبنی تھی ، کوروی مزدور نظام اہوم بادشاہی کے ممبروں کی لازمی شرکت۔ پائکس کو 4 (اور 3) کے گروپ بنائے گئے تھے ، جنھیں *گٹس* کہتے ہیں *،* اور ہر ایک کے *پاس* کم از کم کسی کی فوجی یا عوامی خدمت ہوتی ہے۔ ہر پائیک کو زراعت کے لیے سرکاری اراضی ملتی تھی اور اس کی پائیک خدمات کے وقت ، اس کے دوسرے ممبروں نے اس کی زمین کے لیے وصول کیا۔ پندرہ سے پچاس سال کی عمر کے مرد مضامین پائیک سسٹم کے لازمی ممبر ہیں۔ لہذا پوری آبادی نے ایک تربیت یافتہ ملیشیا تشکیل دیا ، جس پر اہوم فوج قائم تھی۔ اور جنگ کے دوران زراعت اور دیگر معاشی سرگرمیاں جاری رہیں۔

پائک افسران| پائک آفیسر | پیاکس کی تعداد |
| --- | --- |
| فوکان | 7000 |
| راجخوہ | 3000 |
| ہزاریکا | 1000 |
| ساکیہ | 100 |
| بوری | 20 |
|

نوٹ
---

حوالہ جات
---------

* Richards، John F. (1995). *The Mughal Empire*. Cambridge: Cambridge University Press. ISBN 0521566037. 29 مئی 2016 میں اصل سے آرکائیو شدہ. اخذ شدہ بتاریخ January 26, 2013.  الوسيط `|url-status=` تم تجاهله (معاونت); تحقق من التاريخ في: `|archive-date=` (معاونت)

* Richards، John F. (1995). *The Mughal Empire*. Cambridge: Cambridge University Press. ISBN 0521566037. 29 مئی 2016 میں اصل سے آرکائیو شدہ. اخذ شدہ بتاریخ January 26, 2013.  الوسيط `|url-status=` تم تجاهله (معاونت); تحقق من التاريخ في: `|archive-date=` (معاونت)
**اہلیا**  (انگریزی: Ahalya) بنگالی زبان میں 2015ء میں بنی ایک مختصر فلم ہے جس کی ہدایت کا کام سجوئے گھوش نے کیا ہے۔ رادھیکا آپٹے، سومترا چٹرجی، توٹا رائے نے کلیدی کردار ادا کیے ہیں۔ سجوئے گھوش نے اس شارٹ فلم کو صرف آن لائن پلیٹفارم کے لیے ہی تیار کیا ہے۔

کہانی
-----

کولکاتہ کے پس منظر پر بنی اس فلم کی کہانی موجودہ دور کی ہے، لیکن یہ پرانوں کی گاتھا کی یاد دلاتی ہے۔ یوں تو یہ بنگالی زبان میں بنی ہے، لیکن انگریزی ترجمہ بھی پردے پر دستیاب ہے۔ فلم کو بہترین طریقے سے فلمایا گیا ہے۔اس سسپینس تھرلر کے کئی مناظر ناظرین کے رونگھٹے کھڑے کر دیتے ہیں۔ اس میں ایک کرشماتی پتھر ہے اور ایک کارنامہ بھی ہے۔ کرشماتی پتھر کیا کرتا ہے، وہ تو فلم دیکھ کر ہی پتہ چلیگا۔

ایک خاص بات یہ ہے کہ فلم میں جو بھی آدمی شہوانی انداز میں رادھیکا آپٹے کے قریب جاتا ہے، وہ پتھر کا ہو جاتا ہے۔ اس کی گتھی کا حل فلم میں مخفی ہے اور وہ یہ ہے کہ رادھیکا آپنے کے قریب جانے کے بعد وہ آدمی ایک مورتی میں بدلتا ہے جسے گھر میں ایک یادگار اور فنکارانہ شاہکار کے طور پر محفوظ کر کے رکھا جاتا ہے۔

حوالہ جات
---------

1. ↑  यूट्यूब पर हिट हुई सुजॉय की 'अहल्या'
**سنڈریلا**  (انگریزی: Cinderella)
ایک ٹیلی فلم ہے جو یکم جنوری 2000ء کو مملکت متحدہ میں ریلیز ہوئی،  جس کی ہدایت کاری بیبن کِڈرون نے کی ہے۔ اس کاسٹ کی قیادت کیتھلین ٹرنر کر رہی ہیں، جو وِکڈ سٹیپ مدر کلاڈیٹ کا کردار ادا کر رہی ہیں۔ 
یہ فلم افسانوی کلاسک سنڈیلا کے اصل خیال کی پیروی کرتی ہے لیکن فیشن اور ٹیکنالوجی سے بھری جدید دنیا پر مبنی ہے۔

کہانی
-----

سنڈریلا کے اس ورژن میں، ہیروئن کو زیزولا (مارسیلا پلنکٹ) کہا جاتا ہے اور وہ اب بھی اپنی ماں کے کھو جانے پر غمزدہ ہے۔ جہاں اس کے والد (ڈیوڈ وارنر) اپنی بیوی کو خوش کرنے میں زیادہ دلچسپی رکھتے ہیں، کلاڈیٹ (کیتھلین ٹرنر) اور اس کی اتلی بیٹیاں، گونریل اور ریگن (کیٹرن کارٹلیج) اور لوسی پنچ ہیں۔
زیزولا کے ساتھ ظالمانہ سلوک کیا جاتا ہے اور اسے نوکر کے طور پر کام کرنے پر مجبور کیا جاتا ہے، جب کہ کلوڈیٹ نے اس کے والد کو آہستہ آہستہ زہر دے دیا جب اسے پتہ چلا کہ وہ امیر نہیں ہے۔
زیزولا کے واحد دوست بوڑھے بٹلر فیلم (لیسلی فلپس) اور ماب (جین برکن) متسیانگنا جیسی خاتون ہیں جو آبشار کے پیچھے رہتی ہیں۔ دریں اثنا، ملک کی ملکہ اپنے 'سست' بیٹے پرنس ویلینٹ سے مایوس ہے جو بیوی نہیں چنتا، اسے محبت میں کوئی دلچسپی نہیں، محبت ٹھنڈی نہیں ہوتی، وہ صرف ٹھنڈی چیزیں پسند کرتا ہے، جب تک کہ وہ زیزولا کو نہ دیکھ لے۔ سنڈریلا گیند پر جاتی ہے لیکن اس کا ارادہ کلاڈیٹ کے نئے شوہر کو تلاش کرنے کے منصوبوں کو سبوتاژ کرنا ہے۔ بوڑھے مردوں کو اپنی بری سوتیلی ماں سے دور رقص کرتے ہوئے، شہزادہ پہلی نظر میں اس سے پیار کر جاتا ہے۔ دونوں محبت کرنے والے ہوں گے کچھ قیمتی لمحات ایک ساتھ بانٹیں گے اس سے پہلے کہ اسے ایک تالاب میں واپس کودنا پڑے جب وہ آدھی رات کو گھڑی پر گرتی ہے۔ جس طرح سنڈریلا کی تمام کہانیاں جاری رہتی ہیں، اسی طرح یہ ورژن بھی جاری ہے۔

مزید دیکھیے
-----------

* سنڈریلا

حوالہ جات
---------

1. ↑
2. 1 2  "IMDB: Cinderella". *IMDb*. اخذ شدہ بتاریخ 15 جولا‎ئی 2010.
سوڈان میں **بھوتوں کی شادی** ایک ایسی شادی ہے جس میں ایک متوفی دولہا کی جگہ اس کا بھائی لے سکتا ہے۔ یہ بھائی دلہن کی شادی کے دوران بھائی جگہ پر کھڑا ہوتا ہے اور اس شادی ہونے والے کسی بھی نچے کو متوفی شریک حیات کی اولاد قرار دیا جاتا ہے۔ شادی کی یہ عجیب و غریب رسم تقریبًا ینکا (جیئینگ) اور نوئیر قبائل کے ساتھ مخصوص ہے، اگر چیکہ اس طرح کی کچھ شادیا فرانس میں بھی ہوئی ہیں۔

نوئیر خواتین متوفی مردوں سے صرف آدمی سے اس کے نسب کو جاری رکھنے کے لیے ہی شادی نہیں کرتی ہیں۔ نوئیر روایات کی رو سے کسی عورت کی دولت شادی کے بعد اس کے شوہر کی ملکیت میں چلی جاتی ہے۔ لہٰذا، ایک دولت مند عورت ایک متوفی شخص سے روپیے پیسوں پر اپنی ملکیت برقرار رکھنے کے لیے شادی کر سکتی ہے۔ زندہ شخص سے شادی کر کے وہ یہ اختیار کھو سکتی ہے۔ نوئیروں میں بھوتوں کی شادی تقریبًا اتنی ہی عام ہے جتنی کہ ایک زندہ آدمی سے ہوا کرتی ہے۔

مزید دیکھیے
-----------

* چین میں بھوتوں کی شادی
* بیوہ بھابی سے شادی
* بعد از مرگ شادی

حوالہ جات
---------

* آرکائیو شدہ (Date missing) بذریعہ anthro.palomar.edu (Error: unknown archive URL)
* Lecture from MIT Professor Howe.آرکائیو شدہ (Date missing) بذریعہ ocw.mit.edu (Error: unknown archive URL)
* *Que(e)Rying Religion: A Critical Anthology* by Gary David Comstock and Susan E. Henking
**ایلس ان ونڈرلینڈ**  (انگریزی: Alice in Wonderland)
لوئس کیرل کی کتابوں ایلیس ایڈونچرز ان ونڈر لینڈ (1865ء) اور تھرو دی لوکنگ گلاس (1871ء) کی 1985ء کی امریکی دو حصوں پر مشتمل ٹیلی ویژن ایڈونچر فیملی فنتاسی میوزیکل فلم ہے۔
ارون ایلن کی پروڈکشن، اس میں قابل ذکر اداکاروں اور اداکاراؤں کی ایک بہت بڑی آل اسٹار کاسٹ استعمال کی گئی۔ ٹائٹل رول نٹالی گریگوری نے ادا کیا، جس نے اس منیسیریز کے لیے سنہرے بالوں والی وگ پہنی تھی۔ ایلس ان ونڈر لینڈ پہلی بار 9 دسمبر 1985ء (حصہ اول) اور 10 دسمبر 1985ء (حصہ دوم) کو سی بی ایس پر رات 8:00 بجے ای ایس ٹی پر ٹیلی کاسٹ کیا گیا۔

کہانی
-----

### حصہ 1 - ایلس ان ونڈرلینڈ

چائے کے وقت کے لیے ٹیبل سیٹ کرنے میں اپنی ماں کی مدد کرنے کے بعد، ایلس اپنی بہن کو دیکھنے اور اپنے بلی کے بچے، دینا کے ساتھ کھیلنے کے لیے باہر جاتی ہے۔ سفید خرگوش دوڑتا ہوا آتا ہے، کہتا ہے کہ اسے دیر ہو گئی ہے۔ یہ سوچ کر کہ وہ کہاں جا رہا ہے، ایلس اس کا پیچھا کرتی ہے اور اس کے سوراخ میں گرتی ہے۔

ایلس خود کو ایک ہال میں پاتی ہے جس میں بہت سے دروازے تھے، جن میں سے سب بند تھے۔ میز پر ایک چابی ہے جسے وہ ایک چھوٹا دروازہ کھولنے کے لیے استعمال کر سکتی ہے۔ ایک چھوٹی سی بوتل دکھائی دیتی ہے جس پر "مجھے پیو" کا لیبل لگا ہوا ہے۔ بوتل سے پینے سے، وہ دروازے کے لیے صحیح سائز تک سکڑ جاتی ہے، لیکن اب اسے کھولنے کی چابی تک نہیں پہنچ سکتی۔ اس کے بعد وہ ایک چھوٹا سا کیک کھاتی ہے، جس سے اس کا قد نو فٹ سے زیادہ ہو جاتا ہے۔ مایوس ہو کر، ایلس رونے لگتی ہے۔ سفید خرگوش ظاہر ہوتا ہے، لیکن دیو ایلس سے خوفزدہ ہو کر، اپنا پنکھا اور دستانے چھوڑ کر بھاگ جاتا ہے۔ پنکھے کے استعمال سے ایلس دوبارہ سکڑ جاتی ہے، جو اسے اپنے آنسوؤں کے تالاب میں غوطہ خوری کرتی ہے، جہاں وہ دی لاری برڈ، ڈوڈو برڈ اور ماؤس سے ملتی ہے، جو اسے بتاتا ہے کہ وہ کتوں اور بلیوں سے کیوں نفرت کرتا ہے۔

مزید دیکھیے
-----------

* ایلس ان ونڈرلینڈ

حوالہ جات
---------

1. ↑  "Broadcasting Magazine Library: Read and search 3000 issues from 1931 to 1991". Americanradiohistory.com. اخذ شدہ بتاریخ 07 نومبر 2012.
2. ↑  "The "Beaches" Mansion". Iamnotastalker. اخذ شدہ بتاریخ 23 جون 2012.
اونٹاونٹ
دنیا میں آج غالباً 1.4 کروڑ **اونٹ** موجود ہیں۔ جن میں سے اکثریت کے کئی ممالک مثلاً اور موریطانیہ میں ہے۔ ایک خاص اونٹ اب صرف 14 لاکھ کی ابادی رکھتا ہے لیکن کئی صدیوں پہلے یہ کے دیگر کونوں میں پایا جاتا تھا۔ پاکستان میں اونٹوں کے تعداد زیادہ تر اور کے اندرونی اور علاقوں میں ہے۔ اسے صحرا کا جہاز بھی کہتے ہیں۔

اقسام
-----

اونٹ کی دو اقسام ہیں۔ ایک عربی اور دوسری بختیاری۔ عربی اونٹوں کی ایک کوہان ہوتی ہے جبکہ بختیاری اونٹوں کی دو کوہان ہوتی ہیں۔

استعمال
-------

انسانوں نے اونٹوں کو کم سے کم 3000 سال سے سواری کے لیے استعمال کیا ہے۔ اونٹوں کو ریگستان پار کرنے کے لیے بہترین طریقہ سمجھا جاتا ہے۔ اونٹ بہت بھاری بوج اٹھانے کے قابل بھی ہے اور ریگستانی علاقوں میں سامان پہنچانے کے لیے اونٹ کو آج بھی استعمال کیا جاتا ہے۔ اس کے علاوہ اونٹ کا دودھ اور گوشت بھی صحت کے لیے بہت مفید ہوتا ہے، بلکہ گائے کے دودھ سے بہتر ہوتا ہے۔

اونٹ کی دوڑ
-----------

کئی عرب ممالک میں اونٹوں کی دوڑ لگائی جاتی ہے۔ عموماً ان اونٹوں پہ پاکستانی بچے بٹھائے جاتے تھے، جو کئی دفعہ گر کر سخت زخمی ہوجاتے تھے اور کبھی کبھار وفات بھی پا جاتے۔ اس وجہ سے ان عرب ممالک میں اب اونٹ کی دوڑ میں روبوٹ بٹھائے جاتے ہیں جو دور سے کنٹرول ہوتے ہیں اور بچوں کو دوڑنے والے اونٹوں پہ بٹھانے پہ پابندی لگا دی گئی ہے۔

|  |  |
| --- | --- |
|  | ویکی ذخائر پر **اونٹ** سے متعلق سمعی و بصری مواد ملاحظہ کریں۔ |
ایبٹ آباد کے بلند ترین اور خوبصورت پہاڑوں میں سے ایک **کوہ سربن** ہے۔ نگکی گاؤں اسی پہاڑ پر واقع ہے جو قدرتی نظاروں کی وجہ سے خوشنما ہے۔ اسی پہاڑ کے دامن میں سلہڈ کا قصبہ اور ایبٹ آباد کا شہر آباد ہے۔

کوہ سربن میں واقع راجہ رسالو کی غار اپنے تاریخی پس منظر کی وجہ سے مشہور ہے۔

### وجہِ تسمیہ

کوہِ سربن کام نام "سربن"، راجا رسالو کے والد سلبان کے نام کی تبدیل شدہ صورت ہے۔

### علامہ اقبال اور کوہ ِسربن

علامہ محمد اقبال نے اپنے ایبٹ آباد کے دورے کے دوران جب اس پہاڑ کو دیکھا تو اس کے حسن سے متاثر ہوئے بغیر نہ رہ سکے۔ چنانچہ کوہ سربن کا ذکر اپنی ایک نظم "ابر" میں بھی کیا گیا ہے جو آپ کی کتاب بانگ درا میں شامل ہے۔ ذیل میں وہ نظم درج کی گئی ہے:

اٹھی پھر آج وہ پورب سے کالی کالی گھٹا  

سیاہ پوش ہوا پھر پہاڑ سربن کا

نہاں ہوا جو رخ مہر زیر دامن ابر  

ہوائے سرد بھی آئی سوار توسن ابر

گرج کا شور نہیں ہے، خموش ہے یہ گھٹا  

عجیب مے کدۂ بے خروش ہے یہ گھٹا

چمن میں حکم نشاط مدام لائی ہے  

قبائے گل میں گہر ٹانکنے کو آئی ہے

جو پھول مہر کی گرمی سے سو چلے تھے، اٹھے  

زمیں کی گود میں جو پڑ کے سو رہے تھے، اٹھے

ہوا کے زور سے ابھرا، بڑھا، اڑا بادل  

اٹھی وہ اور گھٹا، لو! برس پڑا بادل

عجیب خیمہ ہے کہسار کے نہالوں کا  

یہیں قیام ہو وادی میں پھرنے والوں کا

نگار خانہ
---------

Sarban hill
Sarban hill
Sarban hill
Sarban hill
Sarban hill
Sarban hill
Sarban hill
### حواله جات

حوالہ جات
---------

1. ↑  بانگ درا
**بیلفاسٹ کی ذیلی تقسیم** (انگریزی: Subdivisions of Belfast)
بیلفاسٹ، شمالی آئرلینڈ کی تقسیمات کا ایک سلسلہ ہیں جو مختلف ثقافتی، انتخابی، منصوبہ بندی اور رہائشی مقاصد کے لیے استعمال ہوتے ہیں۔

ٹاؤن لینڈ
---------

 تفصیلی مضمون کے لیے **ٹاؤن لینڈ** ملاحظہ کریں۔
بیلفاسٹ کے ٹاؤن لینڈ شہر میں سب سے قدیم موجودہ زمینی تقسیم ہیں۔

انتخابی وارڈ
------------

2014 سے پہلے کے ضلعی انتخابی علاقوں کا نقشہ دکھا رہا ہے۔
بیلفاسٹ کے انتخابی وارڈز شہر کے ذیلی تقسیم ہیں، جو بنیادی طور پر اعداد و شمار اور انتخابات کے لیے استعمال ہوتے ہیں۔ بیلفاسٹ میں مئی 1973ء سے اب تک 51 وارڈ ہیں، جن پر مئی 1985ء اور پھر مئی 1993ء میں نظر ثانی کی گئی۔

بیلفاسٹ سٹی کونسل کے انتخابات میں، 51 وارڈوں کو نو ضلعی انتخابی علاقوں میں تقسیم کیا گیا ہے۔

انتخابی حلقہ جات
----------------

بیلفاسٹ کے انتخابی وارڈوں کا استعمال شمالی آئرلینڈ کی اسمبلی اور مملکت متحدہ کا ہاؤس آف کامنز کے انتخابات کے لیے حلقے بنانے کے لیے کیا جاتا ہے۔

بیلفاسٹ ایسٹ
* بیلفاسٹ ایسٹ (اسمبلی)
* بیلفاسٹ ایسٹ (پارلیمانی)

بیلفاسٹ نارتھ
* بیلفاسٹ نارتھ (اسمبلی)
* بیلفاسٹ نارتھ (پارلیمانی)

بیلفاسٹ ساؤتھ
* بیلفاسٹ ساؤتھ (اسمبلی)
* بیلفاسٹ ساؤتھ (پارلیمانی)

بیلفاسٹ ویسٹ
* بیلفاسٹ ویسٹ (اسمبلی)
* بیلفاسٹ ویسٹ (پارلیمانی)

ثقافتی محلے
-----------

بیلفاسٹ کے ڈاک رموز
-------------------

بیلفاسٹ کے دیگر علاقے
---------------------

مزید دیکھیے
-----------

* بیلفاسٹ

حوالہ جات
---------
**بحری میل** لمبائی کی ایک اکائی ہے۔ یہ اکائی بین الاقوامی نظام اکائیات ‎(International ‎System of Units)‎ کا حصہ نہیں لیکن نظام اکائیات کے ساتھ‍ اس کے استعمال کو تسلیم کر لیا گیا ہے۔ بحری میل کو بحری اور ہوائی سفر کے مقاصد کے لیے استعمال کیا جاتا ہے۔ اسے عام طور پر پوری دنیا میں پانیوں کی حدود متعین کرنے کے لیے بین الاقوامی قانون اور معاہدوں میں استعمال کیا جاتا ہے۔ بحری میل جغرافیائی میل سے تشکیل دیا گیا۔

تعریف
-----

بحری میل کی بین الاقوامی معیاری تعریف یہ ہے : 1 بحری میل = 1852 میٹر

علامت اکائی
-----------

بحری میل کے لیے بین الاقوامی طور پر کوئی باقاعدہ معیاری علامت نہیں ہے۔ اس کی اکائی کے طور پر عموما NM، nm اور nmi کو مختلف علاقوں میں استعمال کیا جاتا ہے (یاد رہے کہ nm کو نینومیٹر یا 1000000000­/­1 میٹر کی علامت کے طور پر بھی استعمال کیا جاتا ہے)۔

بین الاقوامی محکمۂ اوزان و اقدار (International Bureau of Weights and Measures) نے اپنے بین الاقوامی نظام اکائیات کے کتابچے میں بحری میل کو نظام اکائیات کے ساتھ‍ بغیر علامت کے استعمال کے لیے حالیہ منظورشدہ اکائیات کے جدول میں شامل کیا ہے اور ذیلی نوٹ میں تحریر کیا ہے، "جیسا کہ ابھی بین الاقوامی طور پر کوئی متفقہ علامت نہیں ہے "۔

اگرچہ nm نینومیٹر کے لیے ایک باقاعدہ علامت ہے تاہم بحری میل اور نینومیٹر کے آپس میں گڈمڈ ہونے کا امکان بہت کم ہوتا ہے، کیونکہ دونوں مقاصد کے لیے nm کو بالکل مختلف سیاق و سباق میں استعمال کیا جاتا ہے اور 1 بحری میل 1852000000000 نینومیٹر کے برابر ہے۔ ہوائی جہازوں کی فہرست میں ان کی پروازوں کی پہنچ nm (بحری میل) اور km (کلومیٹر) دونوں میں دی جاتی ہے۔ 

بحری میل کے لیے بہت سی قومی اکائیاں مستعمل ہیں مثلا فنش میں mpk (meripeninkulma یعنی سمندری میل)، جرمن میں sm (Seemeile یعنی سمندری میل) اور آئسلینڈک میں M (sjómíla یعنی سمندری میل)۔ چین میں n mile علامت کے طور پر مستعمل ہے اور جمع کے لیے s استعمال نہیں کیا جاتا۔

دوسری اکائیات میں تبدیلی
------------------------

ایک بحری میل مختلف اکائیات کی درج ذیل مقداروں کے برابر ہے :

* 1.852 کلومیٹر (بالکل)
* 1.150779 (قانونی) میل
* 2025.372 گز
* 6076.1155 فٹ
**انڈین میڈیکل ایسوسی ایشن** (انگریزی: Indian Medical Association) ایک قومی رضا کارانہ ادارہ ہے جو جدید طبی نظام کے ڈاکٹروں کی بھارت میں نمائندگی کرتا ہے جو خصوصًا ڈاکٹروں اور وسیع پیمانے پر سماج کی بھلائی کی کوشش کرتا ہے۔ اس کی تاسیس 1928ء میں آل انڈیا میڈیکل ایسوسی ایشن کے طور پر ہوئی تھی، جب کہ 1930ء میں موجودہ مروجہ نام اپنایا گیا تھا۔ اس کا دی سوسائٹیز ایکٹ آف انڈیا کے تحت اندراج کیا گیا ہے۔

روایتی طریقہ علاج سے تصادم
--------------------------

چونکہ یہ جدید ڈاکٹروں کا ادارہ ہے۔ اس لیے یہ کئی بار روایتی طریقہ علاج کے فروغ سے متصادم بھی ہوتا ہے۔ 2020ء میں مرکزی حکومت کے وزارت آیوش اور سی سی آئی ایم کے ذریعہ آیور وید اور طب یونانی سے جڑے ڈاکٹروں کو سرجری کی منظوری کے تعلق سے جاری اعلامیے کے بعد سے ہی ملک بھر میں انڈین میڈیکل ایسوسی ایشن نے مذمت شروع کردی تھی۔ علی گڑھ میں اس تنظیم اور ویمنس ڈاکٹرس ونگ کی ایک مشترکہ صحافتی کانفرنس ہوئی جس میں ڈاکٹروں نے حکومت کے اس قدم کی سخت الفاظ میں مذمت کی اور کہا کہ حکومت ڈاکٹروں کی کمی کو پورا کرنے کے لیے یہ کھچڑیفکیشن (کھچڑی کی آمیزش) کررہی ہے جو کسی طرح بھی مناسب نہیں ہے۔

رفاہی کام
---------

انڈین میڈیکل ایسوسی نے اپنی تنظیمی تعمیرات کے لیے علی گڑھ میں خریدی گئی زمین پر بنیادی مرکز صحت قائم کرنے 2020ء میں فیصلہ کیا ، جہاں آئسولیشن سینٹر (کورونا وائرس متاثرین کے لیے علاحدہ جگہ) بھی قائم کی گئی۔ علی گڑھ کے تالا نگری میں واقع انڈین میڈیکل ایسوسی ایشن کی زمین پر بنیادی مرکز صحت قائم ہونے کے پس پردہ مذکورہ علاقہ میں زیادہ تر فیکٹریوں کے ملازمین کی خدمت کا جذبہ پوشیدہ تھا،کیوں کہ یہاں پر اکثر ایمرجنسی کے معاملات آتے ہیں جس کو دیکھتے ہوئے یہ فیصلہ کیا گیا۔

مزید دیکھیے
-----------

* بھارت میں عوامی صحت کا نظام

حوالہ جات
---------

1. ↑  "Indian Medical Association". *www.ima-india.org*.
2. ↑  "IMA supports Maneka Gandhi's view on making pre-natal sex determination compulsory". *Zee News*. فروری 6, 2016.  تحقق من التاريخ في: `|date=` (معاونت)
3. ↑  "Need to revive nursing profession in India: IMA". *Zee News*. مئی 13, 2016.  تحقق من التاريخ في: `|date=` (معاونت)
4. ↑  "IMA to create awareness about anti-child abuse laws among doctors". *Zee News*. اگست 7, 2015.  تحقق من التاريخ في: `|date=` (معاونت)
5. ↑  "IMA to create organ donors' registry in Kerala". *Zee News*. اپریل 17, 2015.  تحقق من التاريخ في: `|date=` (معاونت)
6. ↑  "Soon, special medical camps for pregnant BPL women | Ranchi News - Times of India". *The Times of India*.
7. ↑  "Indian Medical Association , Cochin Branch | IMA Cochin | About Us". 19 ستمبر 2019 میں اصل سے آرکائیو شدہ. اخذ شدہ بتاریخ 19 دسمبر 2020.  الوسيط `|url-status=` تم تجاهله (معاونت)
8. ↑  نڈین میڈیکل ایسوسی ایشن کے علی گڑھ یونٹ کی پریس کانفرنس، حکومت کے نوٹیفکیشن کی مذمت[*مردہ ربط*]
9. ↑  انڈین میڈیکل ایسوسی ایشن قایم کریگا پرائمری ہیلتھ سینٹر[*مردہ ربط*]
رچمنڈ برج پر لوگ سکون بخش ورزش کرتے ہوئے، جو عمومًا پانی میں پاؤں ہلانے تک ہی محدود ہے۔
**سکون بخش ورزش** (انگریزی: Cooling down)، جسے انگریزی میں **کولنگ ڈاؤن**، **لِمبرِنگ ڈاؤن** یا **وارمِنگ ڈاؤن** کہا جاتا ہے، ایک آسان طرز کی ورزش ہے، 
جو کافی شدت پر مبنی ورزش کے بعد کی جاتی ہے۔ اس کا مقصد جسم کو رفتہ رفتہ آرام کے یا تقریبًا آرام دہ موقف پر بحال کرنا ہے۔ اصل ورزش کی شدت کی مناسبت سے سکون بخش ورزش میں آہستہ جاگنگ یا چہل قدمی شامل ہو سکتی ہے۔ اگر اصل ورزش کم شدت والی ہو تو پھیلاؤ سے کام لیا جاتا ہے۔ سکون بخش ورزش سے دل کی دھڑکن کو اپنی سکون بخش رفتار پر بہ حال ہونے میں مدد مل سکتی ہے۔ واقعاتی طور پر سکون بخش ورزش سر چکرانے کو کم کر سکتی ہے جو پیشہ ور یا سنجیدہ کھلاڑی اور سُر کے مظاہرین تھکاوٹ بھرے کام کے بعد محسوس کر سکتے ہیں۔

سکون بخش ورزش کے بعد کا کھانا
-----------------------------

سکون بخش ورزش کے بعد چند غذائیں ہیں جن کے بارے میں یہ کہا جاتا ہے کہ ان کی وجہ سے کافی راحت ملتی ہے۔ اس میں سر فہرست تربوز ہے جو بہ طور خاص موسم گرما میں کثرت سے دستیاب ہوتا ہے۔ تربوز جسم کی بڑھی ہوئی گرمی کی تپش کو سابقہ حرارت پر بحال کرنے میں معاون ہے۔ اسی طرح سے کھیرا بھی کافی معاون ہوتا ہے۔ یہ پانی سے بھرا ہے اور صحت اور فرحت کا خزانہ ہے۔ کچھ مرچی والی غذائیں بھی ایسے موقع پر کافی فائدہ بخش ہوتی ہیں۔ لیموں بھی جسم کے اندر سے خارج پسینے سے بگڑنے والے پانی کے عدم توازن کو دور کرتا ہے۔ ہری پتی دار سبزیاں جو عام حالتوں مین کافی فائدہ بخش ہوتی ہیں، ایسے موقعوں پر بہت فائدہ پہنچاتی ہیں۔ جھر بیر اور شہتوت اور اسی طرح سے دیگر بیر بھی جسم میں پھرتی اور سابقہ فرحت کے بہ حال کرنے میں معاون ہو سکتے ہیں۔ تاہم اگر یہ سب نہ بھی دست یاب ہوں، تو قدرت کا انمول خزانہ پانی بہت فائدے بخش ہے۔ مگر یہ اصول عام حرارت والے پانی سے متعلق ہے۔ برف اور ٹھنڈا پانی ایسے موقعوں پر زیادہ فائدے مند نہیں ہوتا۔

مزید دیکھیے
-----------

* ورزش
* یوگا

حوالہ جات
---------

1. ↑  Olsen، Olav؛ Sjøhaug، Mona؛ Van Beekvelt، Mireille؛ Mork، Paul Jarle (2012). "The Effect of Warm-Up and Cool-Down Exercise on Delayed Onset Muscle Soreness in the Quadriceps Muscle: a Randomized Controlled Trial". *Journal of Human Kinetics*. **35**: 59–68. PMC 3588693Freely accessible. PMID 23486850. doi:10.2478/v10078-012-0079-4.
2. ↑  "What to eat and drink during heatwaves to cool down". 28 اکتوبر 2019 میں اصل سے آرکائیو شدہ. اخذ شدہ بتاریخ 07 دسمبر 2019.  الوسيط `|url-status=` تم تجاهله (معاونت)
**سمیہ انور جبرتی**( عربی: سمية أنور جبرتي ؛پیدائش: 1970/1971 (عمر 51–52) )  سعودی عرب کے قومی اخبار ، *سعودی گزٹ* کی چیف خاتون ایڈیٹر ہیں ۔

سمیہ نے خواتین کے مسائل سے لے کر مصر کے سابق صدر حسنی مبارک کے عہدے سے دستبرداری تک کے موضوعات کے بارے میں خبر دی ہے۔ وہ تحریر اسکوائر میں انقلاب کے درمیان اس مقام پر اکلوتی سعودی رپورٹر تھیں۔[*حوالہ درکار*]

2015 میں سمیہ جبرتی کو بی بی سی 100 خواتین کی فہرست میں شامل کیا گیا۔ *جبرتی کو 2014 اور 2015 میں عربی بزنس میں* ٹاپ 100 انتہائی طاقتور عرب خواتین میں سے ایک کے طور پر درج کیا گیا تھا اور 2014 میں العربیہ کی ٹاپ 10 مسلم خواتین میں سے ایک کے طور پر فہرست میں شامل کیا گیا۔

حوالہ جات
---------

1. 1 2  "BBC 100 Women 2015: Who is on the list?". *BBC News* (بزبان انگریزی). 17 November 2015. اخذ شدہ بتاریخ 17 اگست 2019.
2. ↑  Dehghan، Saeed Kamali (2014-02-17). "Saudi Arabia's first female editor of national newspaper appointed". *The Guardian* (بزبان انگریزی). ISSN 0261-3077. اخذ شدہ بتاریخ 07 جنوری 2018.
3. ↑  Jabarti، Somayya (2014-12-19). "10 top Muslim women who made headlines in 2014". *Saudigazette* (بزبان انگریزی). اخذ شدہ بتاریخ 07 جنوری 2018.
سندھ سونہرے ہر دؤر میں، ایسے انسان پیدا ہوئے ہیں۔ جن میں اندرونی جذبے سے ملک اور قوم کی خدمت کی ہے۔ ایچ ایم خوا بھی ایسے لوگوں میں شامل ہیں۔ اس نے تعلیمی میدانوں میں شاندار خدمت سر انجام دیں۔ آپ کا پورا نام حاجی خان اور آپ کے والد کا نام مہر علی ہے۔

ایچ ایم خواجا 8 اکٹوبر 1907ء میں ٹنڈی باگی میں پیدا ہوئے۔ ابتدائی تعلیم بھی وہیں لی۔ جہان پر محمد صدیق "مسافر" جیسا استاد ملا۔ ثانوی تعلیم نور محمد ہا اسکول حیدر آباد، سندھ سے حاصل کی۔ جہاں سے 1928ء میں (میٹرک) پاس کی۔ 1932ء میں ڈی۔جی کالیج کراچی میں (بی۔ اے) کر کے، لاڑکانہ میں ٹیچر مقرر ہوئے۔ 1934ء میں نوشہرو فروز میں استاد مقرر ہوئے۔ 1935ء میں، ممبئی یونیورسٹی سے، اپنے خرچے سے ((بی۔ٹی)) امتحان پاس کیا۔ پھر سکھیا طور میرپور خاص ہا اسکول میں مقرر ہوئے۔ 1936ء میں سکاری نوکری چھوڑ کر، ڈسٹرک لوکلبورڈ نواب شاہ کے ایک چھوٹے مڈل اسکول میں ہیڈ ماستری قبول کی۔ اپ اپنی محنت اور کوشش سے، 1940ء میں اس مڈل اسکول کو ہائے اسکول کا درجہ دیا۔

پاکستان بننے کے بعد، ولس اسکول کو بھی ایچ ایم خواجا (جی۔پی) ہا اسکول میں شامل کیا گیا۔ جس کو "خواجا گارڈن" کے نام سے مشہور ہے۔ ایچ ایم خواجا شاگردوں کے لیے ہاسٹل، استادوں کے لیے کوارٹر اور لطیف ہال تعمیر کرائے۔ جن میں سندھ سمیت، بلوچستان اور دوسرے صوبوں کے شاگرد بھی رہتے ہیں۔ ایچ ایم خواجا کے شاگرد بڑے اہدوں پر فائز ہیں

ایچ ایم خواجا کو پھولوں اور پودوں سے بہت لگاؤ تھا۔ مونسپل کامیٹی کے اعزازی میمبر کی حیثیت سے اس نے نواب شاہ میں پودے لگوائے اور راستے بنوائے۔ جس سے نواب شاہ کے خوبصورتی میں زیادہ اضافہ ہوا۔

نواب شاہ کے سارے تعلیمی ادارے، جیسا کہ میونسپل (اسلامیہ) ہائر سیکنڈری اسکول، گورنمینٹ ہائر سیکنڈری اسکول، ایچ ایم خواجا (اپوا) گرل اسکول، گورنمینٹ ڈگری کالیج، قائد اعظم لا کالج بھی آپ کی کوششوں کا نتیجہ ہے۔ اس کے سوا ایچ ایم خواجا ہا اسکول سوسائٹی نواب شاہ اور ایچ ایم خواجا گرل مڈل اسکول (نیو ارا) بھی آپ کے خرچ اور محنت سے قائم ہوئے۔

ایچ ایم خواجا 55\_1954ء میں فورڈ فائونڈیشن امریکہ کی داعوت پر امریکا میں گئے۔جہاں تعلیمی اداروں کا معائنا کیا۔ وہاں پر اس نے امریکی تعلیمی سررشتی، تجربہ اور نظرین کا بہت ابھیاس کیا۔ وہاں سے واپس آکر اس نے اپنے تعلیمی اداروں کی بہتری کے لیے اور زیادہ محنت کی۔

ایچ ایم خواجا کی تعلیمی خدمتوں کے طور، پاکستان کے صدر فیلڈر مارشل ایوب خان، حسن کارکردگی کا تمغہ دیا۔
ایچ ایم خواجا کو میونسپل کامیٹی نواب شاہ کی طرف سے، شہر کی سونی چابی پیش کی گئی۔

ایچ ایم خواجا تعلیم اور تدریس سے ہی لاگاپیل تھے۔ اس نے یہ پہچانا کہ قوم کی ترقی کے لیے تعلیم کتنی ضروری ہے۔ جس کا اندازہ اس بات سے بھی لگا جاستا ہے "پچھاڑکن پساہن" میں بھی آپ تعلیم کے پھلاؤ کی ہدایتیں دیتے رہے۔

تعلیمی ماہر، دانشور، ادب اور ثقافت کی دنیا میں ایچ ایم خواجا، 92 ورہین کی عمر میں، 20 سیپٹمبر 1999ء میں وفات کر گئے۔
**انڈوں کا عطیہ** (انگریزی: Egg donation) ایک طریقۂ کار ہے جس کے ذریعے کسی عورت اپنے انڈوں کا عطیہ دیتی ہے تاکہ کوئی دوسرے عورت حمل اختیار کر سکے۔ یہ عمل امدادی تولیدی علاج یا حیاتیاتی طبی تحقیق کا حصہ ہو سکتا ہے۔ امدادی تولید کے اغراض کے لیے انڈوں کا عطیہ عمومًا اِن وِیْٹْرو فرٹیلائزیشن ٹیکنالوجی کے ذریعے ہوتا ہے۔ اس کے تحت انڈے ایک تجربہ گاہ میں زر خیز بنائے جاتے ہیں۔ شاذ و نادر معاملوں میں یہ بھی کیا جا چکا ہے کہ غیر زر خیز انڈوں کو برفایا گیا اور محفوظ رکھا گیا تاکہ مستقبل میں ان کا استعمال ہو سکے۔ انڈوں کا عطیہ فریق ثالث سے تولید ہے اور یہ امدادی تولیدی ٹیکنالوجی ہے۔

ریاستہائے متحدہ امریکا میں امیریکن سوسائٹی فار ری پروڈکٹیو میڈی سین نے ان طریقوں کے لیے رہنمایانہ خطوط جاری کی ہے۔ اسی سلسلے میں وہاں کے فوڈ اور ڈرگ ایڈمن اسٹریشن نے بھی کئی رہنمایانہ خطوط جاری کر رکھے ہیں۔ ریاستہائے متحدہ کے ماہر کے ممالک میں کئی بورڈ ہیں جو اسی طرح کے ضوابط جاری کر رکھے ہیں۔ تاہم ریاستہائے متحدہ میں انڈوں کی عطیہ سے جڑی ایجنسیاں یہ طے کر سکتی ہیں کہ کیا وہ سوسائٹی کے ضابطوں کی تابع رہیں گی یا نہیں۔

انڈوں کے عطیے کی ضرورت اور جدید ایجادات
---------------------------------------

انڈوں کے عطیے کی ضرورت کی ضرورت بہ طور خاص ان عورتوں کو ہوتی ہے جو یا تو خود کے انڈے نہیں پیدا کر پاتی ہیں یا پھر وہ تولیدی عمل کے قابل نہیں ہوتے۔ سنہ 1990ء کے اواخر میں تین افراد کی مشارکت سے ایک بچے کی تولید شروع ہو گئی تھی۔ لیکن 2016ء میں اردن کی خاتون کے لیے نئے بچے کی پیدائش میں بالکل مختلف اور بہت اہم طریقہ کار اپنایا گیا ہے۔بعض خواتین کی مائٹو کونڈریا میں جینیاتی نقائص پائے جاتے ہیں اور وہ نقائص پھر ماں سے بچے میں بھی منتقل ہوجاتے ہیں جس سے وہی مہلک بیماری بچے میں بھی ہوجاتی ہے۔ اردن کی خاتون میں جو نقص تھا اسے لیہ سنڈروم کہا جاتا ہے جو حمل میں کسی بھی بچے کے لیے مہلک ثابت ہو سکتا ہے۔اس طریقہ کار میں جدید ٹیسٹ ٹیوب بے بی کی تکنیک کے ذریعے ماں اور باپ کے ڈی این اے کو ایک عطیہ دینے والی خاتون کے صحت مند مائٹو کونڈریا سے جوڑا گیا تھا۔ ان ڈاکٹروں نے اسی طریقہ کار کا استعمال کیا جس میں ڈی این اے کا اہم حصہ تو ماں کے انڈے سے لیا گيا لیکن ایک صحت مند انڈے کی تخلیق کے لیے مائٹوکونڈریا عطیہ کرنے والی صحت مند خاتون کے انڈے سے حاصل کیا گیا اور پھر اسے باپ کے تولیدی مادے سے ملا گيا۔ انڈوں کے عطیہ کی اس ترقی یافتہ تکنیک کا خاصہ یہ ہوتا ہے کہ بچہ صرف ماں اور باپ کا ڈی این اے ہی نہیں رکھتا، بلکہ اس میں عطیہ دینے والے کا بھی مساوی عنصر ہوتا ہے۔

مزید دیکھیے
-----------

* نطفے کا عطیہ

حوالہ جات
---------

1. ↑  نئے طریقہ کار سے ’تین افراد کے پہلے بچے‘ کی پیدائش
**شجاع خانزادہ** (28 اگست 1943 تا 16 اگست 2015) پاکستانی فوج کے ایک ریٹائرڈ کرنل تھے جنھوں نے بعد میں سیاست میں قدم رکھا وہ پاکستان مسلم لیگ ن سے وابستہ تھے۔ اور 2013 کے انتخابات میں کامیابی کے بعد وزیر داخلہ پنجاب کے عہدے پر فائز رہے۔16 اگست کو اٹک میں صوبائی وزیر داخلہ شجاع خانزادہ کے ڈیرے پر خود کش دھماکے کے نتیجے میں صوبائی وزیر داخلہ سمیت 14 افراد ہلاک ہو گئے تھے۔ وہ دہشت گردوں کے خلاف کافی متحرک بھی رہے تھے جس کے سبب ان پر حملہ ہوا۔

ابتدائی زندگی
-------------

شجاع خانزادہ 28 اگست 1943 کو صوبہ پنجاب کے شہر اٹک کے گاؤں شادی خان میں پیدا ہوئے۔ شجاع خانزادہ نے ابتدائی تعلیم ضلع اٹک سے حاصل کی اور پھر سنہ 1966 میں اسلامیہ کالج پشاور سے گریجویشن کیا۔ کرنل ریٹائرڈ شجاع خانزادہ کا تعلق ضلع اٹک کے ایک بااثر خاندان سے تھا اُن کے دادا کیپٹن عجب خان انڈین قانون ساز اسمبلی کے رکن رہے جبکہ اُن کے انکل کیپٹن تاج محمد خانزادہ بھی قومی اسمبلی اور صوبائی اسمبلی کے ارکان رہے۔

فوجی زندگی
----------

انھوں نے سنہ1967 میں اُنھوں نے پاکستان فوج میں کمیشن حاصل کیا اور سنہ1971 کی پاک بھارت جنگ میں حصہ لیا۔ شجاع خانزادہ نے سنہ 1974 سے 1978 تک ملٹری انسٹرکٹر کے طور پر بھی فرائض سر انجام دیے۔ شجاع جانزادہ اُن چند افراد میں سے ایک تھے جو سب سے پہلے سنہ 1983 کو دنیا کے بلند ترین جنگی محاذ سیاچن گلیشئر پر پہنچے تھے۔ اُنھوں نے سنہ 1992 سے 1994 تک امریکی دار الحکومت واشنگٹن ڈی سی میں قائم پاکستانی سفارت خانے میں بطور فوجی اتاشی کے بھی فرائض سر انجام دیے۔ کرنل ریٹائرڈ شجاع خانزادہ نے ملٹری انٹیلی جنس میں بھی خدمات انجام دیں اور اُن کو سنہ 1988 میں تمغۂ بسالت سے نوازا گیا۔

سیاست
-----

شجاع خانزادہ تین مرتبہ رکن پنجاب اسمبلی منتخب ہوئے وہ سنہ 2002 میں مسلم لیگ قاف کے ٹکٹ پہلی مرتبہ رکن پنجاب اسمبلی منتخب ہوئے اور وزیرِ اعلیٰ کے معاون خصوصی رہے سنہ 2008 کے عام اِنتخابات میں اُنھوں نے آزاد اُمیدوار کی حیثیت سے الیکشن لڑا اور کامیابی حاصل کی جبکہ سنہ 2013 کے عام اِنتخابات میں وہ مسلم لیگ نون کے ٹکٹ پر کامیاب ہوئے۔ سنہ 2014 میں وزیر داخلہ پنجاب کی حیثیت سے قلم دان سنبھالا اور دہشت گردی کے خلاف جنگ میں بہت فعال کردار ادا کیا۔ آرمی پبلکاسکول پر حملے کے بعد کرنل ریٹائرڈ شجاع خانزادہ نے نیشنل ایکشن پلان کے تحت پنجاب بھر میں دہشت گردوں اور کالعدم تنظییوں کے خلاف ایکشن میں بھر پور کردار ادا کیا۔

وفات
----

16 اگست 2015 کو شجاع خانزادہ اپنے ڈیرے میں موجود اجلاس یا جرگے میں کچھ لوگوں سے ملاقات کرنے گئے تھے کہ ان کے ڈیرے پر خودکش حملہ ہوا جس میں شجاع خانزادہ سمیت 18 افراد جاں بحق ہوئے۔

| سیاسی عہدے
 |
| --- |
|
| ماقبل نامعلوم |  **وزیر داخلہ پنجاب**  | مابعد نامعلوم |

حوالہ جات
---------

1. ↑
**ایانا جیہائے مون** (پیدائش: 28 دسمبر  1995؛ انڈونیشیائی زبان: Ayana Jihye Moon)
کورین ماڈل، اداکارہ, مسلم خواتین خاص طور پر انڈونیشیا اور ملیشیا میں مشہور۔

ایانا جیہائے مون نے مشرق وسطی میں اپنی دلچسپی کی وجہ سے اسلام قبول کرنے کا فیصلہ کیا تھا۔

ایانا کا خاندان سیاست میں بہت دلچسپی رکھتا ہے اور اس کے دادا نے جنوبی کوریا کی حکومت میں کام کیا ہے۔ آٹھ سال کی عمر میں، پہلی بار انتخاب میں صدارتی امیدواروں میں سے کسی ایک کی فعال طور پر حمایت کرتے ہوئے اپنے سیاسی جرات کو محسوس کرنا شروع کیا ، حالانکہ اسے ووٹ کا حق نہیں تھا۔ 

ملائیشیا ، کوریا اور انڈونیشیا کی اکثریت میں کورین حجابی کے نام سے بھی پہچانا جاتا ہے۔
 انسٹاگرام پر بہت مقبول شخصیت ہیں۔ تقریریں 30 لاکھ فالوورز ہیں۔ 

ایانا نے کم عمری میں ہی ایک بڑا نام حاصل کیا اس وقت ، وہ ایک مسلم ماڈل کی حیثیت سے کام کر رہی ہیں۔

بیرونی روابط
------------

* انسٹا گرام پر ایانا جیہائے مون

مزید دیکھیے
-----------

* مریم فرانسوا سیرا
* رونجا آرونسن
* عائشہ بیویلی
* پاؤل پوگبا
* محمود عبدالرؤف

حوالہ جات
---------

1. ↑   Korean Model and Actress, Ayana Moon Converted To Islam
2. ↑   THE STORY BEHIND MY HIJAB — Steemit
***امیر ارسلان نامدار*** (فارسی: امیر ارسلان نامدار‎) ایک مشہور فارسی رزمیہ ہے، جو انیسویں صدی میں فارس کے شاہ ناصر الدین شاہ قاجار کو سنائی گئی تھی (حالاں کہ فارسی کی یہ کہانی خود بہت پرانی ہے) *محمد علی نقیب الممالک* (فارسی: میرزا محمدعلی نقیب‌الممالک‎) نے اس نظم کو خود کبھی بھی نقل نہیں کیا، لیکن شاہ قاجار کی بیٹی نے، جو کہانیوں کی دلدادہ تھی، اس نے آخر کار اسے نقل کیا اور اسے اگلی نسلوں کے لیے محفوظ کر لیا۔

کہانی
-----

کہانی کا راوی اپنے مرکزی کردار **ارسلان** کی مہم جوئی کو بیان کرتا ہے۔ کہانی روم کی **بانو (لیڈی)** سے شروع ہوتی ہے (جسے قسطنطنیہ بھی کہا جاتا ہے)۔ روم کو جب یورپی حملہ آوروں نے فتح کر لیا تو حاملہ بانو اپنی جان بچانے کے لیے بھاگنے پر مجبور ہو گئی۔ بھاگ جانے کے بعد، اس کی شادی ایک مصری تاجر سے ہوئی اور اس نے اس سے ایک بچے ارسلان کو جنم دیا۔ تاجر بچے کا باپ ہونے کا دعویٰ کرتا ہے۔ لیکن، ارسلان کو اپنی شاہی اصلیت کے بارے میں معلوم ہو چکا ہوتا ہے اور وہ اپنے تخت پر دوبارہ دعویٰ کرنے کا فیصلہ کرتا ہے۔

موافقت
------

اس کہانی کو شاپور یاسامی نے 1954ء میں اسکرین پلے کے طور پر ڈھالا تھا، جس میں اداکار الوش خوشابے نے ارسلان کا کردار ادا کیا تھا۔ اس کہانی کو 1965ء میں ایک میوزیکل فلم میں بھی ڈھالا گیا جس کا اسکرپٹ ڈاکٹر اسمٰعیل کوشان اور محمد علی فردین نے ارسلان کا کردار ادا کیا، جس میں کافی کامیابی حاصل ہوئی۔

*ہیروک لیجنڈ ارسلان* (アルスラーン戦記، *ارسلان سینکی*؟) کے نام سے ایک فنٹاسی سلسلہ وار ناول یوشیکی تاناکا نے جاپانی زبان میں لکھا جو اس رزمیہ پر مبنی ہے۔ یہ پہلی بار 1986 میں شائع ہوا تھا۔ اور آفیشل گائیڈ بک *ارسلان سینکی ڈوکوہون* میں سولہ ناولوں اور ایک سائیڈ اسٹوری کے ساتھ 2017 میں ختم ہوا۔

*ارسلان*، ایک بھارتی فنٹاسی ٹیلی ویژن سلسلے جو ساگر آرٹس نے تیار کی تھی اس رزمیہ پر مبنی ہے۔ جو سونی انٹرٹینمنٹ ٹیلی ویژن پر 2008ء میں نشر کی گئی تھی اور اس میں ارسلان کا مرکزی کردار نیل بھٹ نے ادا کیا تھا۔

مزید دیکھیے
-----------

* ایرانی ادب
* جام جمشید

حوالہ جات
---------

1. ↑  "Sony to launch fantasy series Arslaan on 13 جولائی". *Indian Television Dot Com* (بزبان انگریزی). 2008-07-07. اخذ شدہ بتاریخ 09 جون 2020. [*مردہ ربط*]

بیرونی روابط
------------

* دائرۃ المعارف ایراینکا، امیر ارسلان
* آن لائن پی ڈی ایف متن، امیر ارسلانآرکائیو شدہ (Date missing) بذریعہ parstech.org (Error: unknown archive URL)
* اصل کہانی کی کتاب کا تعارف